
背誦內容

《大學》背誦：
1、大學之道，在明明德，在親民，在止於至善。知止而后有定，定而后能靜，靜而后能安，安而后能慮，慮而后能得。物有本末，事有終始，知所先後，則近道矣。
古之欲明明德於天下者，先治其國；欲治其國者，先齊其家；欲齊其家者，先脩其身；欲脩其身者，先正其心；欲正其心者，先誠其意；欲誠其意者，先致其知；致知在格物。物格而后知至，知至而后意誠，意誠而后心正，心正而后身脩，身脩而后家齊，家齊而后國治，國治而后天下平。
自天子以至於庶人，壹是皆以脩身為本。其本亂而末治者，否矣；其所厚者薄，而其所薄者厚，未之有也！此謂知本，此謂知之至也。

2、所謂誠其意者，毋自欺也。如惡惡臭，如好好色，此之謂自謙。故君子必慎其獨也。小人閒居為不善，無所不至；見君子而後厭然，揜其不善，而著其善。人之視己，如見其肺肝然，則何益矣？此謂誠於中，形於外，故君子必慎其獨也。曾子曰：「十目所視，十手所指，其嚴乎！」富潤屋，德潤身，心廣體胖，故君子必誠其意。

3、所謂治國必先齊其家者，其家不可教而能教人者，無之。故君子不出家而成教於國：孝者，所以事君（親）也；弟者，所以事長也；慈者，所以使眾也。《康誥》「如保赤子」，心誠求之，雖不中，不遠矣。未有學養子而後嫁者也！
一家仁，一國興仁；一家讓，一國興讓；一人貪戾，一國作亂。其機如此。此謂一言僨事，一人定國。堯、舜帥天下以仁，而民從之；桀、紂帥天下以暴，而民從之。其所令反其所好，而民不從。是故君子有諸己而後求諸人，無諸己，而後非諸人。所藏乎身不恕，而能喻諸人者，未之有也。故治國在齊其家。

《中庸》背誦：
1、子曰：「愚而好自用，賤而好自專，生乎今之世，反古之道。如此者，烖及其身者也。」
非天子，不議禮，不制度，不考文。今天下車同軌，書同文，行同倫。雖有其位，苟無其德，不敢作禮樂焉；雖有其德，苟無其位，亦不敢作禮樂焉。
子曰：「吾說夏禮，杞不足徵也。吾學殷禮，有宋存焉；吾學周禮，今用之，吾從周。」

2、子曰：「好學近乎知，力行近乎仁，知恥近乎勇。知斯三者，則知所以修身；知所以修身，則知所以治人；知所以治人，則知所以治天下國家矣。
凡為天下國家有九經，曰：修身也，尊賢也，親親也，敬大臣也，體群臣也，子庶民也，來百工也，柔遠人也，懷諸侯也。修身，則道立；尊賢，則不惑；親親，則諸父昆弟不怨；敬大臣，則不眩；體群臣，則士之報禮重；子庶民，則百姓勸；來百工，則財用足；柔遠人，則四方歸之；懷諸侯，則天下畏之。
齊明盛服，非禮不動，所以修身也；去讒遠色，賤貨而貴德，所以勸賢也；尊其位，重其祿，同其好惡，所以勸親親也；官盛任使，所以勸大臣也；忠信重祿，所以勸士也；時使薄斂，所以勸百姓也；日省月試，既廩稱事，所以勸百工也；送往迎來，嘉善而矜不能，所以柔遠人也；繼絕世，舉廢國，治亂持危，朝聘以時，厚往而薄來，所以懷諸侯也。凡為天下國家有九經，所以行之者一也。」

3、天命之謂性，率性之謂道，修道之謂教。道也者，不可須臾離也，可離非道也。是故君子戒慎乎其所不睹，恐懼乎其所不聞。莫見乎隱，莫顯乎微。故君子慎其獨也。喜怒哀樂之未發，謂之中；發而皆中節，謂之和；中也者，天下之大本也；和也者，天下之達道也。致中和，天地位焉，萬物育焉。
仲尼曰：「君子中庸，小人反中庸。君子之中庸也，君子而時中；小人之中庸也，小人而無忌憚也。」
《論語》背誦：
1、〈季氏第十六〉
孔子曰：「益者三友，損者三友。友直，友諒，友多聞，益矣。友便辟，友善柔，友便佞，損矣。」
孔子曰：「益者三樂，損者三樂。樂節禮樂，樂道人之善，樂多賢友，益矣。樂驕樂，樂佚遊（流，滑口），樂宴樂，損矣。」
孔子曰：「侍於君子有三愆。言未及之而言，謂之躁，言及之而不言，謂之隱，未見顏色而言，謂之瞽。」
孔子曰：「君子有三戒。少之時，血氣未定，戒之在色；及其壯也，血氣方剛，戒之在鬥；及其老也，血氣既衰，戒之在得。」
孔子曰：「君子有三畏：畏天命，畏大人，畏聖人之言。小人不知天命而不畏也，狎大人，侮聖人之言。」
孔子曰：「生而知之者，上也；學而知之者，次也；困而學之，又其次也。困而不學，民斯為下矣！」
孔子曰：「君子有九思：視思明，聽思聰，色思溫，貌思恭，言思忠，事思敬，疑思問，忿思難，見得思義。」

2、〈泰伯第八〉 
曾子有疾，孟敬子問之。曾子言曰：「鳥之將死，其鳴也哀；人之將死，其言也善。君子所貴乎道者三：動容貌，斯遠暴慢矣；正顏色，斯近信矣；出辭氣，斯遠鄙倍矣。籩豆之事，則有司存。」
曾子曰：「以能問於不能，以多問於寡，有若無，實若虛，犯而不校，昔者吾友，嘗從事於斯矣。」
曾子曰：「可以託六尺之孤，可以寄百里之命，臨大節而不可奪也，君子人與？君子人也。」
曾子曰：「士不可以不弘毅，任重而道遠。仁以為己任，不亦重乎，死而後已，不亦遠乎。」
子曰：「興於詩。立於禮。成於樂。」   
子曰：「民可使由之，不可使知之。」
子曰：「好勇疾貧，亂也。人而不仁，疾之已甚，亂也。」
子曰：「如有周公之才之美，使驕且吝，其餘不足觀也已。」

3、〈子罕第九〉
子曰：「法語之言，能無從乎？改之為貴！巽與之言，能無說乎？繹之為貴！說而不繹，從而不改，吾末如之何也已矣！」
子曰：「主忠信。毋友不如己者。過則勿憚改。」
子曰：「三軍可奪帥也，匹夫不可奪志也。」
子曰：「衣敝縕袍，與衣狐貉者立，而不恥者，其由也與！『不忮不求，何用不臧？』」子路終身誦之。子曰：「是道也，何足以臧！」
子曰：「歲寒，然後知松柏之後彫也。」子曰：「知者不惑；仁者不憂；勇者不懼。」
子曰：「可與共學，未可與適道；可與適道，未可與立；可與立，未可與權。」

《孟子》背誦：
1、〈盡心上〉 
孟子曰：「孔子登東山而小魯，登太山而小天下。故觀於海者難為水，遊於聖人之門者難為言。觀水有術，必觀其瀾。日月有明，容光必照焉。流水之為物也，不盈科不行；君子之志於道也，不成章不達。」

2、〈告子上〉
孟子曰：「無或乎王之不智也，雖有天下易生之物也，一日暴之、十日寒之，未有能生者也。吾見亦罕矣，吾退而寒之者至矣，吾如有萌焉何哉？今夫弈之為數，小數也；不專心致志，則不得也。弈秋，通國之善弈者也。使弈秋誨二人弈，其一人專心致志，惟弈秋之為聽。一人雖聽之，一心以為有鴻鵠將至，思援弓繳而射之，雖與之俱學，弗若之矣。為是其智弗若與？曰：非然也。」

3、〈離婁上〉
孟子曰：「不仁者可與言哉？安其危而利其菑。（卡頓）樂其所以亡者，不仁而可與言，則何亡國敗家之有？有孺子歌曰：『滄浪之水清兮，可以濯我纓；滄浪之水濁兮，可以濯我足。』孔子曰：『小子聽之！清斯濯纓，濁斯濯足矣，自取之也。』夫人必自侮，然後人侮之；家必自毀，而後人毀之；國必自伐，而後人伐之。《太甲》曰：『天作孽，猶可違；自作孽，不可活。』此之謂也。」

4、〈公孫醜上〉
孟子曰：「人皆有不忍人之心。先王有不忍人之心，斯有不忍人之政矣。以不忍人之心，行不忍人之政，治天下可運之掌上。
所以謂人皆有不忍人之心者，今人乍見孺子將入於井，皆有怵惕惻隱之心。非所以內交於孺子之父母也，非所以要譽於鄉黨朋友也，非惡其聲而然也。由是觀之，無惻隱之心，非人也；無羞惡之心，非人也；無辭讓之心，非人也；無是非之心，非人也。惻隱之心，仁之端也；羞惡之心，義之端也；辭讓之心，禮之端也；是非之心，智之端也。人之有是四端也，猶其有四體也。有是四端，而自謂不能者，自賊者也；謂其君不能者，賊其君者也。

經文淺釋

經文：
孔子曰：「君子有九思：視思明，聽思聰，色思溫，貌思恭，言思忠，事思敬，疑思問，忿思難，見得思義。」

淺釋：
夫子說：「君子做一件事情的時候，他會考慮九個方面。」根據講要的說法，這九個方面分成四個階段。
首先是「對境」，面對一件事情來的時候，就有一個境界出現。最先有反應的是眼睛和耳朵。君子在接觸事情之後，首先會考慮自己所看的是否明晰，自己所聽的是否清楚。所以是「視思明，聽思聰」。在《論語》中也有記載，夫子在衛國擊磬，「有荷蕢而過孔氏之門者」，有個人挑著個什麼東西，經過夫子的門前。聽到夫子的聲音，立馬就知道孔子的心思，這便是「耳聰」。
第2， 有了對境，就有了「態度」。態度主要由容貌體現。比如生氣時臉會發青。感到羞恥時，臉就會發紅。喜悅時，臉龐會展開。膽怯時，容貌便會緊縮。因此君子會反省自己，在表達態度時，容貌是否溫和、謙恭。
第三個階段，表達行為會產生「影響」。君子會反省自己，所說出去的話，是否忠誠。辦事情，是否盡心盡力。
第四個階段被稱為「防非」，做完一件事情，還會有很多後果。君子會防範三個方面。第一個方面是「疑思問」，疑所對應的是愚癡，有疑而不問，即是愚癡。所以君子會反省自己，當自己面臨棘手的問題、不能處理時，是否自己有及時去請教別人。第二個方面是「忿思難」，這是指當事情有不順心時，或者出現了一個憤怒的情景。君子會反省自己是否有克制住這個憤怒，不將憤怒散發出去。如果隨意發怒，或者將自己憤怒的情緒散播出去，就容易招人怨恨。而憤怒對應的是自己的瞋恚。「見得思義」所對應的是自己的貪心，君子在得到利益和名譽時，會反省自己得來這些東西是否合於道義；如果不合於道義，那麼就不受。這就是對治自己的貪心。以上是九思的解釋。
補充一點，九思的「思」，指的是，經過詳細地思維和明辨之後，所得出的一個合理的結果。

